Swoje nadróžne wobswětlenje chce gmejna Pančicy-Kukow na modernu techniku přestajić. Wona ma jenož hišće něhdźe štwórćinu tuchwilneje miliny přetrjebać. Pjenježnje wuskutkować wšak budźe so to hakle pozdźišo.
Pančicy-Kukow (SN/MWj). Z načasnej LED-techniku chce gmejna Pančicy-Kukow přichodnje wšitke swoje puće wobswětlić a při tym tójšto energije lutować. Tole předwidźi zrěčenje, kotrež je gmejnska rada na swojim wčerawšim posedźenju we Wotrowje z ENSO wotzamknyła. Do toho bě sobudźěłaćer energijoweho předewzaća Ralf Leukefeld projekt a z nim zwisowace financy rozłožił.
ces_Latn szl_Latn